Kamu bisa jelasin ke aku soal Mesin Tiup dalam bahasa sunda?

Mesin Tiup/Blow molding kaasup  salah sahiji mesin anu bisa ngahasilkeun barang anu aya lolongkrang ditenga-tengahna, bahan anu digunakeun  biasana polimér Termoplastik :  HDPE, LDPE, PET, PP, PVC  tengahna molongo bisa waé jiga  botol/selang. Blow molding umumna mah bisa nyieun barang anu eusina leuwih saeutik ti batan rotary molding.

Blow molding anu ngagunakeun preform, saméméhna dijieun heula bakal botol/preformna  anu dicitak dina mesin injéksi konvensional maké alat anu disebut molding. Saméméh ditiup jadi botol ieu preform dipanasan heula ngarah lééh. Saengeusna dipanaskeun ieu preform tuluy dipindahkeun maké alat anu aya dina éta mesin satuluyna ieu preform didempét dina beuheung na  sedengkeun awak botol anu geus lééh kudipanasan tadi ngagantung tuluy ieu alat nyurungkeun Kana lebah citakanna (finish Botol) saenggeus merenah dina tempatna, tuluy ditiup maké gas ieu tiupan kawilang kuat terus neken bari niup neupikeun ka preform anu lééh tadi jadi botol luyu jeung citakana,  saenggeusna titis  tuluy citakan muka antukna katempo waé botol anu geus ngawujud ceplés sarua jeung citakanna. Ieu preform/bakal botol aya dua cara nyiuna bisa maké cara ekstrusi blow molding atawa stretch blow molding.